Ger lqarn wis merraw d semmus (16 ) d lqarn wis merraw d ṭam (18), tamurt n leqbayel tella tebḍa d laɛrac d izemmalen, yal taqbilt tettnadi amek ad ttifrir ɣef tayeḍ ama s tnezmert neq d ayen nniḍen, d tuzla n idamen d tmegraḍ d imezgi ger-asent, almi yuɣal umennuɣ d yiwen usafar ḥwaǧen deg tmeddurt-nsent yal ass, mačči kan daya imi lbaṭṭel yetɣewwel di tallit-nni, wid iǧahden tɛedayen ɣef wid yenḥafen, ad iɛeddi umsebrid d tmeṭṭut-is, as-tteksen madagella ur yewwi ara tamekḥelt yid-s, ma yuɣ-d wabɛaḍ abrid di tfarka n teqbilt tayeḍ akken ad yezger agemmaḍ, a d-tenɣen acku iɛedda deg ayla nsen, neɣ mayella d taǧer neɣ d afellaḥ, as-ksen selɛa d larzaq d-yewwi, lbaṭṭel aṣeṭṭaf i yuɣen ijufar n leqbayel ulac tamtilt-is, win yewɛan gmas a t-yečč, a t-iseblaɛ d amuddir bɣir ṛṛeḥma, imi leqbayen n yimiren d imnayen, sɛan akk leslaḥ, yal wa yessakay dderɛ-is ɣef wayeḍ, ayaki yettwabedr-d mliḥ deg udlis n M.Mɛemmri i umi isemma “ isefra iqburen n leqbayel ˮ.